PMIndiaData/PMIndiaSum huggingface dataset:
وزیر اعظم نریندر مودی نے یوم پرچم  کے موقع پر مسلح افواج کیلئے  ممنونیت کااظہار کیا

نئی دلی،7؍ دسمبر،وزیراعظم جناب نریندر مودی نے یوم پرچم (فلیگ ڈے)، کے موقع پر مسلح افواج کے لئے اظہار ممنونیت کیا ہے۔ ایک ٹوئیٹ میں وزیراعظم جناب نریندر مودی نے کہا ہے کہ ‘‘یوم پرچم، مسلح افواج کا ایک ایسا دن ہے، جس میں ہم اپنی مسلح افواج اور ان کے کنبے کے تئیں ممنونیت کا اظہار کرتے ہیں۔ انہوں نے کہا کہ بھارت کو اپنی فوج کی بہادری اور دلیری کے علاوہ ان کی بے لوث قربانیوں پر فخر ہے۔ جناب مودی نے کہا کہ مسلح افواج کی فلاح و بہبود کےلئے ہمیں تعاون دینا چاہئے۔ اس جذبہ خیر سگالی سے ہمارے بہادر فوجی عملے اور ان کے کنبوں کو کافی مدد ملے گی۔ ’’
وزیر اعظم 7 ستمبر کو شکشا پرو کے افتتاحی کانفرنس سے خطاب کریں گے

نئی دہلی۔ 05 ستمبر وزیر اعظم جناب نریندر مودی 7 ستمبر 2021 کو صبح 10:30 بجے ویڈیو کانفرنسنگ کے ذریعہ شکشا پرو کے افتتاحی کانفرنس سے خطاب کریں گے۔ وہ تقریب کے دوران تعلیمی شعبے میں کئی اہم اقدامات کا بھی آغاز کریں گے۔ وزیر اعظم ہندوستانی سائن لینگویج کی لغت (سماعت سے محروم افراد کے لیے آڈیو اور ٹیکسٹ ایمبیڈڈ سائن لینگویج ویڈیو ، یونیورسل ڈیزائن آف لرننگ کے مطابق)، بولنے والی کتابیں (بصارت سے محروم افراد کے لیے آڈیو کتابیں) ، اسکول کے معیار کی یقین دہانی اور سی بی ایس ای کے اسسمنٹ فریم ورک،این آئی پی یو این بھارت کے لیے 'نشٹھا' اساتذہ کا تربیتی پروگرام اور ودیانجلی پورٹل (اسکول کی ترقی کے لیے تعلیمی رضاکاروں/عطیہ کنندگان/سی ایس آر خدمات کرنے والوں کے لیے) کا آغاز کریں گے۔ 'شکشک پرو – 2021 ' کا موضوع "معیار اور پائیدار اسکول: ہندوستان میں اسکولوں سےعلم کا حصول" ہے۔یہ کانفرنس نہ صرف ہر سطح پر تعلیم کے تسلسل کو یقینی بنانے بلکہ ملک بھر کے اسکولوں میں معیار، شمولیت والی روایات اور پائیداری میں مسلسل بہتری لانے کے لیے جدید طریقوں کی حوصلہ افزائی کرے گی۔ تقریب کے دوران مرکزی وزیر تعلیم اور مرکزی وزیر مملکت برائے تعلیم بھی موجود ہوں گے۔ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا ( (05.09.2021)
وزیر اعظم نے آیوشمان بھارت اسکیم کے بارے میں ایک شہری کا ردعمل  شیئر کیا

وزیر اعظم جناب نریندر مودی نے آیوشمان بھارت اسکیم کے بارے میں ایک شہری کے ردعمل کو شیئر کیا ہے جس میں تمام ہندوستانی شہریوں کے لیے 5 لاکھ روپے کے ہیلتھ انشورنس کور کا ذکر کیا گیا ہے۔ وزیر اعظم نے کہا کہ اس اسکیم کے فائدے پورے ہندوستان میں حاصل کئے جاسکتے ہیں۔ ایک شہری کے ٹویٹ کا حوالہ دیتے ہوئے، وزیر اعظم نے ٹویٹ کیا؛ ’’ بالکل صحیح کہا ہے، اتنی ہی اہم یہ حقیقت ہے کہ کوئی بھی پورے ہندوستان میں اس اسکیم کا فائدہ حاصل کر سکتا ہے‘‘۔ ۔۔۔۔۔۔۔۔۔۔۔ ش ح۔ا گ۔ن ا۔
وزیر اعظم نے ماں درگا کے چوتھے روپ   ما ںکشمنڈا کی پوجا کی

وزیر اعظم جناب نریندر مودی نے نوراتری کے دوران عقیدت مندوں کے لیے ماں درگا کے چوتھے روپ ماں کشمنڈا کا آشیرواد طلب کیا ہے۔ جناب مودی نے دیوی کی دعائیں (ستوتی) بھی پڑھیں ۔ وزیر اعظم نے ٹویٹ کیا؛ ‘‘آج، نوراتری پر، ماں درگا کے چوتھے روپ کو بہت بہت سلام! ماں کشمندا کے آشیرواد سے، سب کی زندگی خوشحالی اور خوشیوں سے بھری ہو، یہی تمنا ہے…’’
جی 20 قائدین کی سربراہ ملاقات کے شانہ بہ شانہ وزیراعظم اور فرانس کے صدر کے مابین باہمی میٹنگ

نئی دہلی، 30 اکتوبر 2021: وزیر اعظم جناب نریندر مودی نے 30 اکتوبر 2021 کو روم، اٹلی میں، جی20 سربراہ ملاقات کے شانہ بہ شانہ فرانس کے صدر عزت مآب جناب ایمانویل میکرون کے ساتھ باہمی میٹنگ کا اہتمام کیا۔ دونوں قائدین نے بھارت۔ فرانس وسیع کلیدی شراکت داری کی صورتحال پر اطمینان کا اظہار کیا۔ وزیر اعظم نے ستمبر 2021 میں جاری کی گئی یوروپی یونین کی انڈو۔پیسفک حکمت عملی کا بھی خیرمقدم کیا، اور اس سلسلے میں فرانس کے قائدانہ کردار کے لئے فرانسیسی صدر کا شکریہ ادا کیا۔ دونوں رہنماؤں نے بھارت۔پیسفک خطے میں باہمی تعاون اور خطے میں آزاد، کھلے اور اصولوں پر مبنی آرڈر کے لئے تعاون دینے کے سلسلے میں نئے اور اختراعی حل تلاشنے کے لئے اپنی عہدبستگی کا اعادہ کیا۔ دونوں رہنماؤں نے آئندہ سی او پی 26 اور موسمیاتی مالیات کے مسائل پر توجہ مرکوز کرنے کی ضرورت پر تبادلہ خیالات کیے۔ وزیر اعظم نے صدر میکرون کو جلد از جلد بھارت کا دورہ کرنے کی بھی دعوت دی۔
وزیراعظم نے مدھیہ پردیش کے شہر بھوپال میں مختلف ریلوے پروجیکٹوں کو قوم کے نام وقف کیا

نئی دہلی،15 نومبر، 2021/وزیر اعظم نریندر مودی نے مدھیہ پردیش میں آج بھوپال میں مختلف ریلوے پروجیکٹوں کو قوم کے نام وقف کیا۔ انہوں نے بھوپال میں نئے سرے سے تیار کیے گئے رانی کملاپتی ریلوے اسٹیشن کو قوم کے نام وقف کیا۔ وزیراعظم نے مدھیہ پردیش میں ریلوے کے دیگر کئی اقدامات کو بھی قوم کے نام وقف کیا جس میں تبدیل کیے گئے گیج والے اور بجلی کاری کیے گئے اجین – فتح آباد چندر وتی گنج براڈ گیج سیکشن ، بھوپال – بار کھیڑا سیکشن ، گیج بتدیل کیے گئے اور بجلی کاری کیے گئے متھیلا – نمر کھیری براڈ گیج سیکشن اور بجلی کاری کیے گئے گنا – گوالیا رسیکشن شامل ہے۔ وزیر اعظم نے اجین – اندور اور اندور – اجین کے درمیان دو نئی میمو ریل گاڑیوں کو بھی جھنڈی دکھا کر روانہ کیا۔ مدھیہ پردیش کے گورنر اور وزیر اعلیٰ اور ریلوے کے مرکزی وزیر بھی اس موقعے پر موجود تھے۔ اجتماع سے خطاب کرتے ہوئے وزیراعظم نے کہا کہ نہ صرف بھوپال کا تاریخی ریلوے اسٹیشن کا احیاء کیا گیا ہے بلکہ رانی کملا پتی بھی کا نام جوڑنے سے اس کی اہمیت میں اضافہ ہو گیا ہے۔ آج بھارتی ریلویز میں گونڈوانا کا سفر بھی شامل ہو گیا ہے۔ وزیراعظم نے جدید ریلوے پروجیکٹوں کو وقف کیے جانے کو شاندار تاریخ اور خوشحال جدید مستقبل کا امتزاج قرار دیا ۔ انہوں نے جن جاتیہ گورو دیوس پر عوام کو مبارکباد دی۔ انہوں نے کہا کہ ان پروجیکٹوں سے مدھیہ پردیش کے عوام کو فائدہ ہوگا۔ وزیر اعظم نے کہا کہ بھارتی ریلویز اس بات کی مثال ہے کہ بھارت کس طرح تبدیل ہو رہا ہے اور خواب کیسے حقیقت میں بدل سکتے ہیں۔ وزیراعظم نے کہا ’’7-6 سال پہلے تک جس کسی کو بھارتیہ ریلویز سے واسطہ پڑا اس نے بھارتی ریلویز کو برا بھلا کہا۔ لوگ صورت حال کے بدلنے کے بارے میں کوئی بھی امید چھوڑ چکے تھے۔ لیکن جب ملک نے اپنے عزائم کو پورا کرنے کے لیے پیش رفت کی تو بہتری آئی اور تبدیلیاں آئیں۔ یہ ہم پچھلے کئی برسوں سے لگاتار دیکھ رہے ہیں۔ ‘‘ وزیراعظم نے کہا کہ آج ملک میں پہلا آئی ایس او سرٹیفکیٹ یافتہ پہلا پی پی پی ماڈل پر مبنی ریلوے اسٹیشن جو رانی کملا پتی ریلوے اسٹیشن ہے قوم کے نام وقف کیا گیا ہے۔ جو سہولیات کبھی ہوائی اڈے پر ہوا کرتی تھیں وہ اب ریلوے اسٹیشن پر دستیاب ہیں۔ وزیراعظم نے کہا کہ آج کے بھارت میں جدید بنیادی ڈھانچے کی تعمیر کے لیے نہ صرف ریکارڈ سرمایہ کاری ہو رہی ہے بلکہ اس بات کی بھی یقین دہانی ہو رہی ہے کہ پروجیکٹوں میں کوئی دیر نہ لگے اور ان میں کوئی رکاوٹ نہ آئے۔ انہوں نے یہ بھی کہا کہ پی ایم گتی شکتی قومی ماسٹر پلان سے جو حال ہی میں شروع کیا گیا ہے ملک کو اپنے عزائم کو پورا کرنے میں مدد ملے گی۔ وزیراعظم نے کہا کہ ایک وقت تھا جب ریلوے بنیادی ڈھانچے کے پروجیکٹوں کو ڈرائنگ بورڈ سے اتار کر زمین پر لانے میں برسوں لگ جاتے تھے لیکن آج بھارتی ریلویز نئے پروجیکٹوں کی منصوبہ بندی میں فوری کارکردگی کا مظاہرہ کر رہا ہے۔ اور اس سے زیادہ اہم بات یہ ہے کہ یہ وقت پر مکمل ہو جاتے ہیں۔ وزیر اعظم نے کہا کہ بھارتی ریلوے فاصلوں کو جوڑنے کا نہ صرف ایک وسیلہ ہے بلکہ یہ ملک کی ثقافت ، ملک کی سیاحت اور زیارت کو جوڑنے کا ایک اہم وسیلہ بھی بن رہا ہے۔ آزادی کی کئی دہائیوں کے بعد ایسا پہلی بار ہے کہ بھارتی ریلوے کے امکانات اتنے بڑے پیمانے پر تلاش کیے جارہے ہیں۔ اس سے پہلے یہاں تک کہ ریلوے سیاحت کے لیے استعمال کیاجاتا تھا اور یہ ایک عمائدین تک محدود تھا۔ پہلی بار ایسا ہے کہ عام آدمی کو سیاحت اور زیارت کے روحانی سفر کا موقع کم خرچ پر دستیاب کرایا جا رہا ہے ۔ رمائن سرکٹ ٹرین اس طرح کی پہلی اختراعی کوشش ہے۔ انہوں نے تبدیلی کے اس چیلنج کو قبول کرنے پر ریلوے کا شکریہ ادا کیا۔ ۔۔۔ م ن ۔ اس۔ ت ح ۔
وزیراعظم 28 دسمبر کو  دلی میٹرو کی میجنٹا  لائن پر بھارت کی پہلی بلا ڈرائیور ٹرین چلائے جانے  کا افتتاح کریں گے

نئی دہلی، 26 دسمبر 2020، وزیراعظم جناب نریندر مودی 28 دسمبر 2020 کو صبح 11 بجے ویڈیو کانفرنسنگ کے ذریعہ دلی میٹرو کی میجنٹا لائن(جنک پوری ویسٹ۔ بوٹینیکل گارڈن) پر بھارت کی پہلی بلا ڈرائیور ٹرین چلائے جانے کا افتتاح کریں گے، ساتھ ہی وہ ایئرپورٹ ایکسپریس لائن پر پوری طرح کام کرنے والی نیشنل کامن موبیلیٹی کارڈ سروس کا بھی افتتاح کریں گے۔ ان اختراعات سے سفر کرنے میں آرام اور آنے ج انے کی اضافی خدمات کے ایک نئے دور کی شروعات ہوگی۔بلا ڈرائیور ٹرین پوری طرح خود کار ہوگی، جو کہ انسانی غلطی کے امکانات کو ختم کرے گی۔میجنٹا لائن پر بلا ڈرائیور خدمات کے آغاز کے بعد توقع ہے کہ دلی میٹرو کی پنک لائن پر 2021 کے وسط تک بلا ڈرائیور ٹرین چلائی جائے گی۔ نیشنل کامن موبیلیٹی کارڈ، جو کہ ایئر پورٹ ایکسپریس لائن پر پوری طرح کام کرے گا ، سے ملک کے کسی بھی حصے سے جاری کردہ روپے ڈیبٹ کارڈ رکھنے والا کوئی بھی شخص اس کارڈ کو استعمال کرکے ایئر پورٹ ایکسپریس لائن پر سفر کرسکے گا۔ یہ سہولت 2022 تک پورے دلی میٹرو نیٹ ورک پر دستیاب ہوگی۔ ۔۔۔۔۔۔۔۔۔۔۔ م ن۔ا گ۔ن ا۔
وزیراعظم نےمہاتما گاندھی اور اُن سبھی عظم شخصیات کو خراج عقدیت پیش کیا  ہے، جنھوں نے ڈانڈی مارچ میں حصہ لیا تھا

نئی دلّی ،12 مارچ، 2022/ وزیراعظم جناب نریندر مودی نے مہاتما گاندھی اور ان سبھی عظیم شخصیات کو خراج عقیدت پیش کیا ہے، جنھوں نے ناانصافی کے خلاف احتجاج اور ہمارے ملک کے عزت و وقار کا تحفظ کرنے کے لئے ڈانڈی مارچ کیا تھا۔ وزیراعظم نے اپنی سال 2019 کی اُس تقریر کو بھی شئیر کیا ، جو انھوں نے قومی نمک ستیہ گرہ میموریل کو قوم کے نام وقف کئے جانے کے موقع کی تھی۔ اپنے ایک ٹوئیٹ میں وزیراعظم نے: ’’گاندھی جی اور اُن سبھی عظیم شخصیات کو خراج عقیدت پیش کرتا ہوں، جنھوں نے ناانصافی کے خلاف احتجاج اور قوم کی عزت و وقار کے تحفظ کے لئے ڈانڈی مارچ کیا تھا۔ سال 2019 کی اپنی اُس تقریر کو شئیر کررہا ہوں ، جوڈانڈی میں قومی نمک ستیہ گرہ میموریل کو قوم کے نام وقف کئے جانے کے موقع پر کی تھی۔
وزیراعظم نے رانی لکشمی بائی کو ان کی جینتی کے موقع پر خراج عقیدت پیش کی

وزیراعظم جناب نریندر مودی نے رانی لکشمی بائی کو ان کی سالگرہ کے موقع پر خراج عقیدت پیش کی ہے۔ ایک ٹوئٹ میں وزیراعظم نے کہا ‘‘ آزادی کی پہلی لڑائی میں حیرت انگیز بہادری کا مظاہرہ کرنے والی جنگجو سپاہی رانی لکشمی بائی کو ان کی سالگرہ پر بہت بہت مبارکباد ۔ ان کی بہادری دیش واسیوں کے لئے ہمیشہ مشعل راہ بنی رہے گی’’۔
کابینہ نے  بھارت اور برونئی  دارالسلام  کے درمیان سیار چے اورسیارچہ بردارگاڑیوں کے لئے     ٹیلی میٹری ٹریکنگ  اور ٹیلی کمانڈ اسٹیشن  چلانے میں   امداد باہمی   اور خلائی تحقیق  ، سائنس اور اس پر عمل درآمد  کے شعبے میں امداد باہمی سے متعلق   مفاہمت نامے کو منظوری دی

نئی دہلی، 12 ستمبر 2018/ وزیراعظم جناب نریندر مودی کی زیر صدارت مرکزی کابینہ کو بھارت اور برونئی دارالسلام کے درمیان سیار چے اورسیارچہ بردارگاڑیوں کے لئے ٹیلی میٹری ٹریکنگ اور ٹیلی کمانڈ اسٹیشن چلانے میں امداد باہمی اور خلائی تحقیق ، سائنس اور اس پر عمل درآمد کے شعبے میں امداد باہمی سے متعلق ہوئے مفاہمت نامے سے مطلع کیاگیا۔ 19 جولائی 2018 کو نئی دہلی میں اس مفاہمت نامے پر دستخط کئے گئے تھے۔ فوائد:۔ اس مفاہمت نامے سے بھارت اپنی سیارچہ بردار گاڑی اور سیارچہ مشن کی مدد کے لئے مستقل طور پر اپنے گراؤنڈ اسٹیشن کو چلانے ، اس کی دیکھ ریکھ کرنے اور مضبوط بنانے کا اہل ہوسکے گا۔ اس سے بھارت کو خلائی ٹکنالوجی پر عمل درآمد سے متعلق برونئی دارالسلام کے افسران اور طلبا کی تربیت کے ذریعہ خلائی سرگرمیوں میں اپنے تجربے اور مہارت کو بانٹنے میں بھی مدد ملے گی۔ اس مفاہمت نامے کے ذریعہ برونئی دارالسلام کے ساتھ امداد باہمی کے نتیجے میں بھارت کی سیارچہ بردار گاڑی اور سیارچہ مشن میں تعاون کے لئے بھارت کو اپنے گراؤنڈ اسٹیشن کو چلانے ، اس کی رکھ رکھاؤ اور اس کو مضبوطی دینے میں مدد ملے گی۔ اس طرح ملک کے تمام سیکشن اور خطے اس سے مستفید ہوں گے۔ اس مفاہمت نامے سے گراؤنڈ اسٹیشن چلانے اور خلائی ٹکنالوجی پر عمل درآمد سے متعلق ٹریننگ میں نئی تحقیقی سرگرمیوں کو دریافت کرنے کے عمل میں تیزی آئے گی۔ ۔۔۔۔۔۔۔۔۔۔۔ م ن۔ن ا ۔ ج۔
وزیراعظم عالمی یوم ماحولیات سے متعلق بین الاقوامی تقریبات سے خطاب کریں گے

نئی دہلی ،5جون : وزیراعظم ، جناب نریندرمودی آج نئی دہلی میں عالمی یوم ماحولیات 2018 کے موضوع پرمنعقدہ بین الاقوامی تقریبات سے خطاب کریں گے ۔وزیراعظم اس موقع پرراج پتھ لان میں منعقدہ نمائش بھی ملاحظہ کریں گے ۔ اس سال عالمی یوم ماحولیات کا موضوع ہے ‘بیٹ پلاسٹک پولیشن ’یعنی پلاسٹک آلودگی سے نجات ’۔بھارت عالمی یوم ماحولیات کی اس تقریب کے 43ویں ایڈیشن کا میزبان ملک ہے ۔وزرائےماحولیات ، اقوام متحدہ کے نمائندگان اور مختلف صنعتی اداروں کے اراکین اورمتعدد ممتاز شخصیات اس تقریب میں شرکت کریں گی ۔ وزیراعظم نے ‘من کی بات ’کے44ویں ایڈیشن میں کہاتھا کہ چونکہ ہندوستان عالمی یوم ماحولیات تقریبات کا میزبان ملک ہے ، لہذااس سے موسمیاتی تبدیلی سے متعلق موضوعات سے نمٹنے کے عمل میں اس کی افزوں قیادت کا اظہارہوتاہے ۔
وزیر اعظم نے شریمد پنچ کھنڈ  پیٹھادھیشور آچاریہ دھرمیندر  کی رحلت پر رنج و غم کا اظہار کیا

وزیر اعظم جناب نریندر مودی نے شریمد پنچ کھنڈ پیٹھا دھیشور آچاریہ دھرمیندر کی رحلت پر گہرے رنج و غم کا اظہار کیا ہے۔ وزیر اعظم نے ٹوئیٹ کیا؛ ’’سماج اور ملک کی خدمت کے لیے وقف شریمد پنچ کھنڈ پیٹھا دھیشور آچاریہ دھرمیندر جی کی رحلت پر ازحد غمزدہ ہوں۔ ان کا رخصت ہونا مذہبی اور روحانی دنیا کے لیے ایک ناقابل تلافی نقصان ہے۔ ایشور انہیں اپنے شری چرنوںمیں جگہ دے۔ اوم شانتی‘‘
وزیراعظم نے جناب پالونجی مستری کے انتقال پر تعزیت کا اظہار کیا

وزیراعظم جناب نریندر مودی نے مشہور و معروف صنعت کار جناب پالونجی مستری کے انتقال پر تعزیت کا اظہار کیا ہے۔ اپنے ایک ٹوئٹ میں وزیر اعظم نے کہا : ‘‘جناب پالونجی مستری کے انتقال سے صدمے میں ہوں۔ انہوں نے صنعت اور کاروبار کی دنیا میں بیش بہا تعاون پیش کیا۔ ان کے اہل خانہ ، دوستوں اور بے شمار بہی خواہوں کے تئیں میں تعزیت کا اظہار کرتا ہوں۔ بھگوان ان کی آتما کو شانتی دے۔’’
کابینہ نے مارچ 2020 تک شمال مشرق کے لئے  این ایل سی پی آر  اسکیم  جاری رکھنے کو منظوری دی

مارچ 2020 تک نئی اسکیم این ای ایس آئی ڈی ایس شروع کرنے کو بھی منظوری نئی دہلی، 15 دسمبر 2017/وزیراعظم جناب نریندر مودی کی سربراہی میں مرکزی کابینہ نے مارچ 2020 تک 5300 کروڑ روپے کی لاگت سے 90:10 کے تناسب کے فنڈنگ طرز پر موجودہ مرکز کا دائمی وسائل مخزن اسکیم جاری رکھنے کو منظوری دے دی ہے۔ اس سے جاری پروجیکٹوں کی تکمیل ہوسکے گی۔ مرکزی کابینہ نے مرکزی حکومت کے سو فی صد فنڈ کے ساتھ 18-2017 سے شمال مشرق خصوصی بنیادی ڈھانچے کی ترقی کی اسکیم( این ای ایس آئی ڈی ایس ) کے نئے سینٹرل سیکٹر اسکیم کو شروع کرنے کی بھی منظوری دے دی ہے تاکہ مارچ 2020 سے مخصوص سیکٹروں میں بنیادی ڈھانچے کی تشکیل میں نقائص کو دور کیا جاسکے۔ این ای ایس آئی ڈی ایس کی خصوصیات: (اے) یہ نئی اسکیم حسب ذیل سیکٹروں کے تحت بنیادی ڈھانچے کی تشکیل کا وسیع احاطہ کرے گی۔ پانی کی سپلائی ،بجلی، کنکٹی ویٹی اور سیاحت کو فروغ دینے کے پروجیکٹو ں سے متعلق بنیادی ڈھانچہ تعلیم اور صحت کے سماجی سیکٹروں کا بنیادی ڈھانچہ این ای ایس آئی ڈی ایس کے فائدے یہ اثاثے این ای ایس آئی ڈی ایس کی نئی اسکیم کے تحت تیار کئے جائیں گے جو نہ صرف خطے میں صحت کی دیکھ بھال اور تعلیم کی سہولتوں کو مستحکم کریں گے بلکہ سیاحت کی بھی حوصلہ افزائی ہوگی جس سے مقامی نوجوانوں کے لئے روزگار کے مواقع پیدا ہوں گے ۔ یہ اسکیم آنے والے سالوں میں خطہ کی مجموعی ترقی میں ایک محرک کے طو ر پر کام کرے گی۔ ۔۔۔۔۔۔۔۔۔۔۔ م ن۔ح ا ۔ ج۔
وزیر اعظم نے انجینئروں کے دن کے موقع پر انجینئروں کو مبارکباد دی

وزیر اعظم جناب نریندر مودی نے انجینئروں کے دن کے موقع پر انجینئروں کو مبارکباد دی ہے۔ وزیر اعظم نے کہا ہے کہ ’’انجینئروں کے دن کے موقع پر سبھی انجینئروں کو مبارکباد۔ ہم سر ایم وسویس وریا کو ان کی جینتی پر یاد کرتے ہیں۔ بھارت کو قوم کی تعمیر کی سمت میں ہمارے انجینئروں کے تعاون پر فخر ہے۔‘‘
نیپال روانہ ہونے سے قبل وزیراعظم کا بیان

نئی دہلی،10 ؍مئی؍وزیراعظم جناب نریندر مودی نے نیپال روانہ ہونے سے قبل جو بیان دیا ہے، اس کا متن درج ذیل ہے: ‘‘ میں 12-11 مئی 2018 کو نیپال کے وزیر اعظم محترم کے پی شرما اولی کی دعوت پر نیپال کا دورہ کر وںگا۔ بطور وزیراعظم نیپال کا یہ میرا تیسرا دورہ ہوگا۔ اس سے نیپال کے ساتھ بھارت کے قریبی دوستانہ تعلقات کے تئیں اُس اعلیٰ ترجیح اور خود ذاتی طور پر میں، اس دیرینہ تعلق کو جتنی اہمیت دیتا ہوں، اُس کا اظہار ہوتا ہے۔ میرا یہ دورہ وزیراعظم اولی کے گزشتہ مہینے کے دورے کے فوراً بعد ہو رہا ہے۔ ان اعلیٰ سطحی اور با قاعدہ روابط سے میری حکومت کی ‘ ہمسائیگی کو اولیت’ کی پالیسی کے تئیں عہدبندگی کااظہار ہوتا ہے اور یہ ہمارے اُس مقصد سے ہم آہنگ ہے، جو ‘سب کا ساتھ-سب کا وِکاس’ سے مملو ہے۔ ہم دونوں ممالک نے گزشتہ چند برسوں کے دوران اجتماعی طور پر متعدد باہمی روابط اور ترقیاتی پروجیکٹوں کوتکمیل تک پہنچایا ہے اور دونوں ممالک کے عوام کی فلاح و بہبود کیلئے تبدیلی لانے والے اقدامات کا آغاز کیا ہے۔ وزیراعظم اولی اور مجھ کو حال ہی میں نئی دلی میں باہمی مفادات اور مختلف شعبوں میں امداد باہمی پر مبنی شراکت داری کے موضوع پر وسیع تبادلۂ خیال کا موقع حاصل ہوا تھا۔ کٹھمنڈو کے علاوہ میں بھی جنک پور اور مکتی ناتھ کا دورہ کرنے کے بارے میں سوچ رہا ہوں۔ یہ دونوں مقامات ہر سال بڑی تعداد میں زائرین کو متوجہ کرتے ہیں۔ یہ بھارت اور نیپال کے عوام کے مابین استوار قدیم اور مضبوط ثقافتی اور مذہبی تعلقات کا بین ثبوت ہیں۔ اب جب نیپال جمہوریت کے فوائد کو مستحکم بنانے کے نئے عہد میں داخل ہو رہا ہے اور تیزی سے اقتصادی نمو اور ترقی حاصل کر رہا ہے، بھارت‘ سمردھ نیپال ، سُکھی نیپالی’کے نیپالی حکومت کے ویژن کو پایہ تکمیل تک پہنچانے کے عمل میں ایک مستحکم شراکت دار کے طور پر بنا رہےگا۔ میں نیپال میں سیاسی رہنماؤں اور دوستوں سے ملاقات کرنے کی توقع رکھتا ہوں۔ مجھے پورا یقین ہے کہ میرے اس دورے سے باہمی فوائد ، خیر سگالی اور رواداری کی بنیاد پر بھارت کے ساتھ عوام پر مرتکز شراکت کو مزید استحکام حاصل ہوگا۔ ) م ن ۔۔ ک ا ( 2511-U
وزیراعظم نے بدھ پورنیما کے موقع پر لوگوں کو مبارکباد دی

نئیدہلی۔30؍اپریل۔وزیراعظم جناب نریندر مودی نے بدھ پورنیما کے مبارک موقع پر عوام کو مبارکباد دی ہے۔ وزیراعظم نے کہا، ’’بھگوان بدھ کی تعلیمات 21ویں صدی میں بہت زیادہ موزوں ہیں۔ انہوں نے اپنی زندگی سماج سے مصائب کو کم کرنے اور ناانصافی کو دور کرنے میں لگادی۔اپنے ہمدردانہ جذبات کی وجہ سے وہ لاکھوں لوگوں کے محبوب بن گئے۔ سبھی کو بدھ پورنیما مبارک ہو ۔‘‘ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔اگ ۔ع ن۔
گھریلو ٹیکہ ساز اداروں کے ساتھ وزیراعظم کی گفت و شنید

23 اکتوبر 2021، نئی دہلی: وزیر اعظم جناب نریندر مودی نے آج لوک کلیان مارگ پر گھریلو ٹیکہ ساز کمپنیوں کے ساتھ بات چیت کی۔ وزیر اعظم نے ٹیکہ ساز اداروں کی کوششوں کی تعریف کی، جس کے نتیجے میں ملک نے 100 کروڑ ٹیکہ کاری کا سنگ میل عبور کیا، اور کہا کہ انھوں نے بھارت کی کامیابی کی اس کہانی میں بڑا کردار ادا کیا ہے۔ انھوں نے عالمی وبا کے دوران ان کی محنت اور ان کے ذریعے دیے گئے اعتماد کی ستائش کی۔ وزیر اعظم نے زور دیا کہ ملک کو گزشتہ ڈیڑھ سال کے دوران سیکھے گئے بہترین طریقوں کو ادارہ جاتی بنانے کی ضرورت ہے، انھوں نے مزید کہا کہ یہ عالمی معیارات کے مطابق ہمارے طریقوں میں تبدیلی کرنے کا موقع ہے۔ انھوں نے کہا کہ پوری دنیا ٹیکہ کاری مہم کی کامیابی کے پس منظر میں بھارت کی طرف دیکھ رہی ہے۔ انھوں نے یہ بھی کہا کہ ٹیکہ بنانے والوں کو مل کر کام کرنا چاہیے تاکہ ہم مستقبل کے چیلنجوں کا مقابلہ کرنے کے لیے تیار رہیں۔ دیسی ٹیکہ ساز اداروں نے ٹیکے کی تیاری کے لیے مسلسل رہنمائی اور مدد فراہم کرنے پر وزیر اعظم کے وژن اور متحرک قیادت کو سراہا۔ انھوں نے ستائش کرتے ہوئے کہا کہ حکومت اور صنعت کے درمیان ایسا تعاون و اشتراک پہلے کبھی نہیں دیکھا گیا، اور اس کوشش کے دوران انضباطی اصلاحات، آسان طریقہ کار ، بروقت منظوریاں اور حکومت کی مددگار اور تعاون دینے والی نوعیت تعریف کی۔ انھوں نے کہا کہ اگر ملک پرانے اصولوں پر عمل پیرا ہوتا تو کافی تاخیر ہوجاتی، اور ہم ٹیکہ کاری کی اس سطح تک نہیں پہنچ پاتے جو ہم نے اب تک حاصل کی ہے۔ جناب ادار پونا والا نے حکومت کی طرف سے لائی گئی انضباطی اصلاحات کی ستائش کی۔ جناب سائرس پونا والا نے عالمی وبا کے دوران وزیر اعظم کی قیادت کی تعریف کی۔ ڈاکٹر کرشنا ایلا نے کوویکسین اور اس کی تیاری کے دوران مسلسل تعاون اور حوصلہ افزائی کے لیے وزیر اعظم کا شکریہ ادا کیا۔ جناب پنکج پٹیل نے اقوام متحدہ کی جنرل اسمبلی میں ڈی این اے پر مبنی ٹیکہ کے بارے میں بات کرنے پر وزیر اعظم کا شکریہ ادا کیا۔ محترمہ مہیما داتلہ نے وزیر اعظم کے وژن کی تعریف کی جس کی وجہ سے ملک کو ٹیکہ کاری کے اس سنگ میل تک پہنچنے میں مدد ملی۔ ڈاکٹر سنجے سنگھ نے ٹیکے کی تیاری کے میدان میں جدت طرازی اور بیک ورڈ انٹیگریشن کی اہمیت کے بارے میں گفتگو کی۔ جناب ستیش ریڈی نے اس کوشش میں حکومت اور صنعت کے درمیان اشتراک و تعاون کو سراہا۔ اس گفت و شنید میں جناب سائرس پونا والا اور جناب ادار پونا والا، سیرم انسٹی ٹیوٹ آف انڈیا نے شرکت کی؛ نیز ڈاکٹر کرشنا ایلا اور محترمہ سوچترا ایلا، بھارت بائیوٹیک انٹرنیشنل لمیٹڈ مسٹر پنکج پٹیل اور ڈاکٹر شیرویل پٹیل، زیڈس کیڈیلا؛ محترمہ مہیما داتلا اور جناب نریندر مانٹیلا، بائیولوجیکل ای لمیٹڈ؛ ڈاکٹر سنجے سنگھ اور جناب ستیش رام لال مہتا، جینووا بائیو فارماسیوٹیکل لمیٹڈ، جناب ستیش ریڈی اور جناب دیپک سپرا، ڈاکٹر ریڈی لیب اور ڈاکٹر راجیش جین اور جناب ہرشیت جین، پناسیا بائیوٹیک لمیٹڈ، صحت کے مرکزی وزیر اور کیمیکلز اینڈ فرٹیلائزرس کے مرکزی وزیر مملکت بھی اس گفت و شنید کے دوران موجود تھے۔
وزیراعظم 20 اور 21 نومبر کو لکھنؤ پولیس ہیڈ کوارٹر میں 56  ویں ڈی جی پی کانفرنس میں شرکت کریں گے

وزیراعظم جناب نریندر مودی 20 اور 21 نومبر کو لکھنؤ پولیس ہیڈ کوارٹر میں پولیس ڈائریکٹر جنرل صاحبان اور پولیس کے انسپکٹر جنرل صاحبان کی 56 ویں کانفرنس میں شرکت کریں گے۔ یہ دو روزہ کانفرنس ہائی برڈ طریقے سے منعقد ہوگی۔ ریاستوں/ مرکز کے زیر انتظام علاقوں کے ڈی جی پی اور مرکزی مسلح فورسیز اور مرکزی پولیس تنظیموں کے سربراہان لکھنؤ میں فزیکل طریقے سے ہونے والی اس کانفرنس میں شرکت کریں گے جبکہ آئی بی /ایس آئی بی ہیڈ کوارٹروں میں 37 مختلف جگہوں سے مدعوین ورچوئل طور پر اس میں شریک ہوں گے۔اس کانفرنس میں سائبر جرائم، اعداد وشمار کا نظم ونسق انسداد دہشت گردی چیلنجوں، بائیں بازؤ کی انتہا پسندی، منشیات کی ناجائز تجارت میں ابھرتے ہوئے رجحانات، جیل اصلاحات سمیت بہت سے امور پر تبادلہ خیال کیاجائے گا۔ وزیراعظم جناب نریندر مودی نے سال 2014 سے ڈی جی پی کانفرنس میں دلچسپی لینا شروع کی تھی،جبکہ اس سے قبل و ہ صرف علامتی طور پر شامل ہوئے تھے ۔ کانفرنس کے سبھی اجلاسوں میں شرکت کرنے کو اہمیت دیتے ہیں اور اس کھلے غیر رسمی تبادلہ خیال کی حوصلہ افزائی کرتے ہیں، جو ملک کو متاثر کرنے والے سیکیوریٹی سے متعلق داخلی امور پرپولیس کے اعلی افسران کو وزیراعظم نریندر مودی سے براہ راست بات چیت کا ایک موقع فراہم کرتا ہے۔ وزیراعظم کے نظریہ کے مطابق سال 2014 سے سالانہ کانفرنسیں جو نئی دہلی میں منعقد ہوا کرتی تھیں،2020 کو چھوڑ کر، جبکہ کانفرنس ورچوئلی طور پر منعقد کی گئی، دہلی سے باہر منعقد کی گئیں،۔ یہ کانفرنس 2014 میں گوہاٹی میں ، 2015 رن آف کچھ دھوردو ، 2016 میں حیدرآباد نیشنل پولیس اکیڈیمی، 2017 میں ٹیکن پور پی ایس ایف اکیڈیمی ،2018 میں کیوڑیہ اور 2019 میں پونے آئی آئی ایس ای آر میں منعقد کی گئی تھیں ۔
وزیر اعظم نے اونی ٹوپی بنانے کی مہم کے لیے ایئرفورس وائیوز ویلفیئر ایسو سی ایشن  کی ستائش کی

وزیر اعظم جناب نریندر مودی نے آج ایئر فورس وائیوز ویلفیئر ایسو سی ایشن (اے ایف ڈبلیو ڈبلیو اے) کی کوششوں کی ستائش کی جس نے ملک بھر میں موجود تمام سنگنیوں کی مدد سے اونی ٹوپی بنانے کی ایک زبردست مہم کا اہتمام کیا۔ اس کا مقصد اِن ٹوپیوں کو سماج کے کم مراعات یافتہ لوگوں کے درمیان تقسیم کرنا ہے۔ سنگنیوں کے ذریعہ مجموعی طور پر 41541 ٹوپیاں تیار کی گئیں۔ بھارتی فضائیہ کے ذریعہ کیے گئے ٹوئیٹ کے جواب میں وزیر اعظم نے ٹوئیٹ کیا: ’’قابل تعریف کوشش۔‘‘
مرکزی کابینہ نے آب وہوا کی تبدیلی اور ماحولیات   کے شعبے میں تکنیکی تعاون کے سلسلے میں  بھارت اورسوئٹزر لینڈ کے درمیان مفاہمت  نامے کی منظوری دے دی

نئی دہلی 07 نومبر۔مرکزی کابینہ نے جس کی صدارت وزیر اعظم جناب نریند ر مودی نے کی ۔ آب وہوا کی تبدیلی اور ماحولیات کے شعبے میں تکنیکی تعاون کے سلسلے میں بھارت اور سوئٹزرلینڈ کے درمیان مفاہمت نامے پچھلی تاریخوں سے منظوری دے دی ہے ۔ اس مفاہمت نامے پر 13 ستمبر 2019 کو دستخط کئے گئے تھے ۔ بڑے اثرات: ماحو ل کی خرابی کا اثر معاشرے کے سماجی اور اقتصادی طور پر کمزور طبقوں پر زیادہ ہوتا ہے ۔ ماحولیات کی خرابی کو دور کرنے کے سلسلے میں کی جانے والی کوشش کا نتیجہ یہ ہوگا کہ معاشرے کے سبھی طبقوں کو صاف ستھرا ماحول میسر ہوگا۔ فوائد : اس مفاہمت نامے کے ذریعہ ماحولیات کے تحفظ اورقدرتی وسائل کے بندوبست کےشعبے میں دونوں ملکوں کے درمیان قریبی اور طویل مدتی تعاون کے قیام اورفروغ میں مدد ملے گی۔یہ تعاون دونوں ملکوں کی یکساں کوششوں اور باہمی فائدے پر مبنی ہوگا۔اس میں دونوں میں سے ہرایک ملک کے قوانین اور ضابطوں کی پاسداری کا خیال رکھا جائے گا۔اس میں دونوں ملکوں کے درمیان اطلاعات اور ٹکنالوجی کے تبادلے کے ذریعہ عوامی جوابدہی میں بھی اضافہ ہوگا ۔اس کے علاوہ امید ہے کہ اس سے بہتر ماحولیات کے تحفظ بہتر حفاظت ، آب وہوا کی تبدیلی کے بہتر بندوبست اور جنگلی جانوروں کے تحفظ کے موزوں جدیدترین ٹکنالوجی اور بہترین تجربات فراہم ہوں گے ۔ ۰۰۰۰۰۰۰۰۰۰۰۰۰۰۰۰۰۰۰۰۰